Miksi farmaseutteihin ei luoteta lääkeneuvonnassa?

Apteekin ammattilaisista on tullut Kelan virkailijoiden apulaisia.

Haluaisin aina toimia asiakkaan parhaaksi ja edistää lääkehoidon toteutumista, mutta en siihen valitettavasti pysty. Syynä ovat liian kankeat viranomaismääräykset. Apteekin ammattilaisista on tullut Kelan virkailijoiden apulaisia.

Käytämme arvokkaasta ja hyvin rajallisesta asiakasajasta suuren osan siihen, että selvitämme lääkkeiden korvattavuusasioita ja edullisimman lääkkeen saatavuutta. Luemme Kelan ohjeistuksista, saako lääkkeen toimittaa yhtenä isona pakkauksena vai pitääkö antaa kolme pienempää pakkausta, koska se tulee Kelalle edullisemmaksi.